**Харолд 220120**

**Неге уақыт өте маңызды?**

**екіншісі**

***«Өмірлерің неге ұқсас? Ол әншейін аз уақытқа көрініп, кейін ғайып болатын бу іспетті емес пе?»***

***(Жақып 4:14)***

Сізде осындай есептік шот бар және оның аты «УАҚЫТ». Күн сайын таңертең сізге 186 400 секунд беріледі және оны пайдалану немесе жоғалтып алу сізге байланысты; бірақ күннің соңында сіз пайдаланбаған нәрсе жоғалады. Уақыт бізге күндермен, тіпті сағаттармен келмейді; ол бізге бір сәтте келеді. Уақыттың нәзік табиғатын біле тұра, Мұса көп жылдар бұрын былай мінажат еткен еді: «Үйрете гөр ғұмырды есептеуді, Содан иемденейік дана жүректі.» (Забур 89:12). Бұл біздің күндеріміздің ұзақтығы емес, дұрыс пайдаланылуы маңыздырақ деп айтудың тағы бір жолы.

30 жаста өмір мәнге толы болуы мүмкін, ал кейбіреулер мағынасы немесе мақсаты жоқ үш есе ұзақ өмір сүреді. Мәсіх жер бетінде небәрі 33 жыл болды, бірақ Оның істегендерінің әсерін тек мәңгілік қана өлшей алады. Мен білемін, сіз: «Бірақ ол Құдай болды ғой, ал мен Құдай емеспін...» деп айтуыңыз мүмкін. Бірақ сіздің өміріңіздің әсері ше? Құдайдың берген уақытын қалай пайдаландыңыз? Әрқайсымызға Құдай белгілі бір уақыт берді, Оның алдында есеп беретін нәрселердің бірі – уақытымызды қалай пайдаланғанымыз туралы есеп. Иса жеке жауапкершілікке баса назар аударатын астарлы әңгімелерде бұл фактіні көп рет атап өткен еді.

«Сендер тіпті күні ертең не болатынын білмейсіңдер! Өмірлерің неге ұқсас? Ол әншейін аз уақытқа көрініп, кейін ғайып болатын бу іспетті емес пе?» (Жақып 4:14).